
Buhari bilježi ***[hadis](https://pitajucene.com/search/Hadis/questions/ "Pretraži pitanja o hadisima")*** od Ebu Hurejre u kojem je Allahov ***[Poslanik](https://pitajucene.com/search/poslanik/questions/ "Pretraži pitanja o poslanicima")***, ﷺ, rekao: “Uistinu je Allah stvorio Adema u njegovom (Njegovom) liku.” Šta se podrazumijeva pod pojmom: “…u Njegovom (njegovom) liku”?


* 
* 
* 
* 
* 
* 
* 

 
Šta podrazumijeva hadis da je Allah s.v.t stvorio Adema u njegovom liku?

Pojam “…u Njegovom liku” može imati jedno od dva značenja:


Da je Allah, dž. š., stvorio Adema, alejhis-selam, u liku koji mu je On odabrao i učinio ga najljepšim likom, sa najljepšim licem, pa ga zbog toga nije dozvoljeno nakaziti niti udarati.Da je Allah, dž. š., stvorio Adema, alejhis-selam, u Svom (Allahovom, dž. š.) liku, ali da to ne podrazumijeva postojanje sličnosti između Adema, alejhis-selam, i njegovog Stvoritelja.


Neki učenjaci kažu da se lična zamjenica “njegov” odnosi na Adema, alejhis-selam, a ne na Allaha, dž. š., pa bi tada ***[značenje](https://pitajucene.com/search/zna%C4%8Denje/questions/ "Pretraži pitanja o značenjima")*** bilo: “Uistinu je Allah, dž. š., u početku stvorio Adema, alejhis-selam, u njegovom postojećem obliku i on nije prolazio faze razvoja kao njegovo potomstvo koje nastaje od kapi tekućine, pa postaje ugrušak, pa gruda mesa. Ali, imam Ahmed prezirao je ovakvo tumačenje i rekao je da je to tumačenje koje je svojstveno džehmijskoj novotarskoj sekti. Govorio je da ***[hadis](https://pitajucene.com/search/Hadis/questions/ "Pretraži pitanja o hadisima")*** u slučaju takvoga komentara gubi svoj pravi smisao i poruku. Osim toga, taj komentar se kosi sa tekstom drugoga predanja ovoga hadisa u kojem se, umjesto “u Njegovom liku”, kaže “u liku Milostivoga”.


Iz fetvi i predavanja šejha Muhammeda b. Saliha el-Usejmina


